**Ҡаһымдың үлеме.**

1812 йылғы Ватан һуғышы осоронда башҡорт халҡы һәр береһе 500 һыбайлынан торған 28 полк бирә. Башҡорт һуғышсылары рус армияһының сит илдәрҙәге походтарында ҡатнашып, Данциг, Лейпциг, Веймар, Генау, Шатабриан ҡалалары янындағы һуғыштарҙа батырлыҡ күрһәтәләр һәм беренселәр рәтендә Парижға барып инәләр. Был һуғыштарҙа башҡорт халҡы менән рус халҡы араһында дуҫлыҡ ептәре үҫә һәм нығына.

Ҡаһым түрә 1812-1814 йылдарҙа барған Ватан һуғышында полковник булараҡ ҡатнаша.Батырлыҡтар күрһәтә. Үҙенең ғүмерен Ватандың азатлығы өсөн көрәшкә арнай, Тыуған илен бөтә йөрәге менән һөйә. Һалдаттары ла, рус ғәскәрҙәренең командирҙары ла хөрмәт итә. Уның бөтә хәрби эшмәкәрлеге башҡорт халҡы менән рус халҡы араһындағы дуҫлыҡты нығытыуға йүнәлтелгән була.

Осорға хас ҡаршылыҡтар Ҡаһым түрә яҙмышында сағыла. Ул үҙенең тура һүҙле булыуы менән, ҡыйыулығы менән айырылып тора. Күптәр уға көнләшеп ҡарай, киләсәктә үҙ иленә ҡайтҡас, «Салауат булмағайы», тип тә уйлап ҡуялар. Шул сәбәпле Ватан һуғышы тамаланғандан һуң, ул хыянатсыл рәүештә үлтерелә: “Ҡолтүбә тиҙ генә Семенов, Ҡаһым һәм Фольгнер алдына тулы бокалдар килтерә.

*Семенов.* Дуҫлыҡ өсөн!

*Ҡаһым.* Мәңге дуҫлыҡ өсөн!

*Фольгнер.* Сәләмәтлеккә!

## Эсәләр.

## *Ҡаһым.* Ах, лекарь тиҙерәк киләме? Хәлгенәйем бөтөп бара, Ысҡындырығыҙ көмөш төймәмде...

Барыһы ла уға ташланалар, түшен ысҡындыралар, лекарь йүгереп инә.

*Сафия.* Ҡаһым, йәнем!

*Ҡаһым.* Ағыу...ағыу...(Ҡолай.)...

*Ҡаһым.* Туғандарым, урыҫ менән беҙҙең дуҫлыҡты боҙор өсөн ағыу йөрөтөүселәр киләсәктә лә күп булыр әле ул. Юҡ, юҡ, ундай мәкерҙәргә бирелмәгеҙ, аң булығыҙ!...”

Был турала халыҡ йырында ла әйтелә.«Ҡаһым түрә вафат булып ҡалды, вай кем, Владимир губерна башында...»

*Фольгнер-* рус армияһында ялланып хеҙмәт итә. Кешеләрҙе күрә алмай,уңарҙан ҡыйыу батырҙарға көнләшеп ҡарай. Үҙен генә яратыусы, үҙен генә ҡайғыртыусы, көнсөл.

*Ҡолтүбә*- үҙ мәнәфәғәте менән генә йәшәүсе эгоист, кешеләрҙе күрә алмай, үҙен генә ҡайғыртыусы,Тархан нәҫеленән булыуы ла азатлыҡ өсөн көрәшкән халыҡҡа ҡапма-ҡаршы кеше.

1812 йылдағы Ватан һуғышы осоронда, башҡа халыҡтар кеүек үк сикһеҙ ҡысым аҫтында йәшәй. Әммә ләкин ул ваҡытта ла дуҫлыҡҡа, хәрби антҡа тоғро ҡала. Ҡаһымдың үлеме шул дәүерҙәге синфи ҡаршылыҡтарҙың һөҙөмтәһе.

Бөгөнгө көндә лә Ҡолтүбә һәм Фольгнер кеүек кешеләр бар, ләкин беҙҙә һәр ваҡыт:

“Яуызлыҡты - яҡшылыҡ еңә!” Насарлыҡ эшләргә теләүселәргә ҡарағанда Ҡаһым түрә кеүек батырҙарыбыҙ күберәк.